RAKSHAMMA1
రూ.8825 కోట్లకు పెరిగిన బెల్‌ టర్నోవర్‌
బెంగళూరు జూన్‌ 2: ప్రభుత్వరంగంలోని బారత్‌ ఎలక్ట్రానిక్స్‌ నాలుగోత్రైమాసికంలో ఆర్థికఫలితాలు మంచి పని తీరును చూపించాయి. మొత్తం టర్నోవర్‌ 8825 కోట్ల రూపాయలకు చేరింది. అంతకుముందు ఏడాది 7541 కోట్ల నుంచి గణనీయంగా పెరిగింది. పన్నుల చెల్లింపులకు ముందు లాభాలు 1732 కోట్ల నుంచి 2029 కోట్లకు పెరిగాయి. నికరలాభాలు కూడా మంచి పనితీరు నిర్వహణ అమలుతీరుతో 1307 కోట్ల రూపాయల నుంచి 1548 కోట్లకు పెరిగాయని కంపెనీ సిఎండి గౌతమ వెల్లడించారు.
ఇక ఎగుమతుల పరంగా 85 మిలియన్‌ డాలర్ల నుంచి స్వల్పంగా తగ్గాయి. 65 మిలియన్లకు చేరాయి. మొత్తం ప్రతి ఒక్క ఉద్యోగికి సగటు లాభం 76.5 లక్షల నుంచి 90.83 లక్షలకు పెరిగిందని కంపెనీ సిఎండి వెల్లడించారు. కంపెనీ ఆర్డరు బుక్‌ 2017 నాటికి 32,022కోట్ల రూపాయల నుంచి 40,242కోట్ల రూపా యల విలువైన ఆర్డర్లు ఉన్నట్లు వెల్లడించారు. పరిశోధన అభివృద్ధి రంగాలపై కూడా కేటాయింపులు పెంచింది. 704 కోట్ల నుంచి 777 కోట్ల రూపాయలకు పెంచినట్లు వివరించారు. గత ఏడాదితో పోలిస్తే 17శాతం వృద్ధిని సాధించింది. ఎగుమతుల టర్నోవర్‌ 65 మిలియన్‌ డాలర్లుగా ఉన్నాయి. సైన్యానికి ఆయుధ సామగ్రిని గుర్తించే రాడార్‌ను అందించింది. సమీకృత ఎయిర్‌కమాండ్‌ కంట్రోల్‌ సిస్టమ్‌, చేతితో నిర్వహించే థర్మల్‌ ఇమేజర్‌, లేజర్‌రేంజ్‌ ఫైండర్‌, ఎలక్ట్రానిక్‌ ఫ్యూజ్‌, తక్కువస్థాయి రవాణా చేయగలిగే రాడార్‌ను అందించింది. దేశీయంగా టెక్నాలజీ టర్నోవర్‌ 87శాతానికిపెరిగింది.
రక్షణరంగపరంగాచూస్తే 88శాతం అమ్మకాలున్నాయి. ఆకాష్‌ ఆయుధ వ్యవస్థ, అగ్నిమాపక నియం త్రణ వ్యవస్థ, ఎల్‌70గన్‌ అప్‌గ్రేడేషన్‌, సమీకృత ఎయిర్‌కమాండ్‌ కంట్రోల్‌ సిస్టమ్‌, రేడియో రిలే ఫ్రీక్వెన్సీ వంటి వాటిని అందించడంలో బెల్‌ మంచి పనితీరు చూపించింది. కంపెనీ గత ఏడాది గణనీయమైన ఆర్డర్లు రక్షణరంగం నుంచే సేకరించింది. కోస్తా తీర నిఘా వ్యవస్థ కంపాస్‌, విహెచ్‌ఎఫ్‌ రేడియో భరాతి, అడ్వాన్స్‌డ్‌ కంపోజిట్‌ కమ్యూనికేషన్‌, షిప్‌బోర్న్‌ సంకేత్‌, ఎలక్ట్రో ఆప్టిక్‌ ఫైబర్‌ నియంత్రణ వ్యవస్థ, ఎలక్ట్రో మెకానికల్‌ విడిభాగాలు వంటివి అందిస్తోంది. ఎగుమతుల ఆర్డర్‌ బుక్‌ 82మిలియన్‌ డాలర్లుగా ఉన్నట్లువివరిం చారు. కంపెనీకి మొత్తం 88శాతం రాబడులు దేశీయ టెక్నాలజీనుంచే అందా యి. బెల్‌ ప్రస్తుతం ఆర్‌అండ్‌డి, ప్రాధాన్యేతరరంగాలపై కూడా దృష్టిసారించిం ది. ఎంఎస్‌ఎంఇ రంగానికి ఎక్కువ ప్రాధాన్యతనిస్తోంది.
ఔట్‌సోర్సింగ్‌, వెండార్‌ డెవలప్‌మెంట్‌ పాలసీని వృద్ధిచేసింది. ఐడిడిఎం క్లాజ్‌ ఎంతో వృద్ధితో ఉంది. మేకిన్‌ ఇండియా డిస్‌ప్లే సెల్స్‌ను బెల్‌లోని అన్నియూనిట్లలో ఏర్పాటుచేసింది. ఎంఎస్‌ఎంసి సంస్థల నుంచి కొనుగోళ్లను 20శాతానికి పెంచింది. ప్రైవేటు వెండార్లకు పరీక్షా సౌకర్యాలను బెల్‌ కల్పిస్తున్నట్లు సిఎండి గౌతమ వివరించారు. బెల్‌పరంగా మొత్తం 13.9 మెగావాట్ల విద్యుత్‌ ప్లాంట్లు, 238 లక్షల యూనిట్ల విద్యుత్‌ను ఉత్పత్తిచేస్తున్నాయి.
అదే గ్రీన్‌ ఎనర్జీ కింద 243లక్షల యూనిట్లు ఉత్పత్తి చేసినట్లు బెల్‌ సిఎండి వివరించారు. ఆర్ధికఫలితాలు పనితీరుతోపాటు బెల్‌ కార్పొరేట్‌ సామాజిక బాధ్యతలకింద బెంగళూరు, చిక్‌బల్లాపూర్‌ జిల్లాలోను, గుల్బర్గాలోని మహాగాంవ్‌క్రాస్‌ వద్ద సమగ్ర వసతి కేంద్రాలు, ఆంధ్రప్రదేశ్‌లోని మచిలిపట్నం, అనంతపూర్‌ జిల్లాల్లో వృత్తి నైపుణ్య కేంద్రాలు, ఘజియాబాద్‌లో ఐటిఐకేంద్రం ఏర్పాటుకు అవసరమైన యంత్రాల సరఫరా వంటివి చేపట్టింది. మరెన్నో కార్యక్రమాలతోపాటు ప్రజా బాహుళ్యంలోకి చొచ్చుకుని వెళ్లి సామాజిక సంక్షేమ అభివృద్ధి కార్యక్రమాలను చేపట్టింది. రక్షా మంత్రినుంచి ఎగుమతుల అవార్డు, అత్యుత్తమ రక్షణరంగ యంత్ర సామగ్రి ఉత్పత్తి సంస్థగాను, ఉత్తమ ప్రభుత్వరంగ సంస్థగాను అవార్డులను సాధించింది. అలాగే పిఎస్‌ఇ ఎక్సెలెన్స్‌ అవార్డులు, ఇండియా స్కిల్‌ అవార్డు, డన్‌బ్రాడ్‌స్ట్రీట్‌ అవార్డు, ఎగుమతి దిగుమతుల పరంగా ఉత్తమ సంస్థ అవార్డులు వంటి మొత్తం ఆరు అవార్డులను సాధించింది.